**Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága**

**K/801-15/2024.**

**J E G Y Z Ő K Ö N Y V**

Készült **2024. május 23-án 11:30 órai kezdettel** a Kulturális, Oktatási, Szociális, Egészségügyi és Sport Bizottság **rendkívüli** üléséről.

**Jelen vannak:**

* Fekete-Pataki Editbizottsági elnök, Velkyné Ball Andrea, Csiki István, Gelencsér Attila,
* Dr. Zalán Gábor
* Dr. Nagy Edina aljegyző,
* Dr. Dömötör Ramóna mb. igazgatási osztályvezető,
* Gregorich Szilvia jegyzőkönyvvezető.

**Fekete-Pataki Edit** bizottsági elnök köszönti a megjelenteket. Elmondja, hogy Keszei Balázs, Dr. Koczor Gábor és Molnár Zoltán igazoltan távol vannak. **Fekete-Pataki Edit** bizottsági elnök megállapítja, hogy a bizottság **4 fővel határozatképes.**

**N A P I R E N D:**

1. A Kőszegi Szociális Gondozási Központ alapdokumentumainak módosítása

Előterjesztő: Raposa Helga intézményvezető

1. **napirendi pont**

**A Kőszegi Szociális Gondozási Központ alapdokumentumainak módosítása**

**Előterjesztő: Raposa Helga intézményvezető**

**Raposa Helga** röviden ismerteti az előterjesztést. Elmondja, hogy A Képviselő - testület májusi ülésére készült előterjesztésben foglaltaknak megfelelően az időskorúak tartós bentlakásos ellátásának, valamint az idősek nappali ellátásának átvétele, az intézmény névváltoztatása, székhelyváltoztatása, továbbá a védőnői ellátás és a hajléktalanok átmeneti szállásának törlése miatt szükségessé vált a Kőszegi Szociális Gondozási Központ alapító okiratának módosítása. Az alapító okirat módosítása folytán szükséges továbbá az alábbi dokumentumok módosítása is: az intézmény Szervezeti és Működési Szabályzatának felülvizsgálata, valamint a Család-és gyermekjóléti központ, és a Család- és gyermekjóléti szolgálat szakmai programjának módosítása.

Kiemeli, hogy az alapító okirat módosításával együtt, működési engedélyezési eljárást is kell indítani a Család-és gyermekjóléti központ, és a Család- és gyermekjóléti szolgálat esetében. A működési engedély kérelemhez a szakmai programot és az SZMSZ-t csatolni kell. Elmondja, hogy a rendkívüliséget az indokolja, hogy a működési engedélyezési eljárás – teljes eljárásba – 60 napos, így a júniusi bizottsági ülés már nagyon késő lenne ahhoz, hogy döntsenek a szakmai programról és az SZMSZ-ről. Kéri a napirendi pont megtárgyalását és elfogadását. Megköszöni a figyelmet.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **I.** **határozati javaslatot,** melyet a bizottság egyhangúlag, **4 igen szavazattal elfogad.**

*A bizottság az alábbi határozatot hozza:*

**46/2024. (V.23.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testülete Kulturális, Oktatási, Szociális, Egészségügyi és Sport Bizottsága 2024. július 1. napjától a Kőszegi Család- és Gyermekvédelmi Központ **Szervezeti és működési szabályzatát** a melléklet szerinti tartalommal elfogadja.

**Felelős**: Raposa Helga intézményvezető

**Határidő:** azonnal

**Fekete-Pataki Edit** szavazásra bocsátja az előterjesztésben szereplő **II.** **határozati javaslatot,** melyet a bizottság egyhangúlag, **4 igen szavazattal elfogad.**

*A bizottság az alábbi határozatot hozza:*

**47/2024. (V.23.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testülete Kulturális, Oktatási, Szociális, Egészségügyi és Sport Bizottsága 2024. július 1. napjától a Kőszegi Család- és Gyermekvédelmi Központ Család-és gyermekjóléti központ, valamint Család- és gyermekjóléti szolgálat szakmai programját a melléklet szerinti tartalommal elfogadja.

**Felelős**: Raposa Helga intézményvezető

**Határidő:** azonnal

Mivel hozzászólás, kérdés, vélemény nem érkezik, **Fekete-Pataki Edit** megköszöni a figyelmet és az ülést 11.40-kor berekeszti.

Kelt, mint az első oldalon.

Fekete-Pataki Edit

 bizottsági elnök bizottsági tag